ദുരൂഹതകള് സ്വര്ണക്കടത്ത് കേസ് പ്രതിയുടെ സുഹൃത്ത് റമീസിന്റെ അപകട മരണത്തിനിടയാക്കിയ കാര് ഡ്രൈവര് രക്തം ഛര്ദ്ദിച്ച് മരിച്ച നിലയില് കണ്ണൂര്: സ്വണക്കടത്ത് കേസുമായി ബന്ധപ്പെട്ട് പിടിയിലായ പ്രതി അര്ജുന് ആയങ്കിയുടെ സുഹൃത്തായ റമീസിന്റെ അപകട മരണത്തിനിടയായ കാര് ഓടിച്ചിരുന്നയാള് മരിച്ച നിലയില്. തളാപ്പ് സ്വദേശിയായ അശ്വിന് പി.പിയാണ് രക്തം ഛര്ദ്ദിച്ചതിനെ തുടര്ന്ന് ചികിത്സയിലിരിക്കെ ഇന്ന് രാവിലെ 8 മണിയോടെ മരിച്ചത്. ഇയാളെ ഇന്നലെ ആശുപത്രിയില് പ്രവേശിപ്പിച്ചിരുന്നതായും സംഭവത്തില് ദുരൂഹത ഇല്ലെന്നും ബന്ധുക്കള് വ്യക്തമാക്കി. ആന്തരിക രക്തസ്രാവമാണ് മരണകാരണം. സ്വര്ണക്കടത്ത് കേസില് കൊച്ചിയിലെ കസ്റ്റംസ് ഓഫീസില് ചോദ്യം ചെയ്യലിന് ഹാജരാകാനിരിക്കെയായിരുന്നു ജൂലായ് 23ന് അര്ജുന് ആയങ്കിയുടെ സുഹൃത്തായ റമീസ് അപകടത്തില് മരിച്ചത്. അശ്വിന് ഓടിച്ച ടൊയോട്ട കാറിലേക്ക് റമീസ് ഓടിച്ച ബൈക്ക് വന്നിടിക്കുകയായിരുന്നു.The post ദുരൂഹതകള് സ്വര്ണക്കടത്ത് കേസ് പ്രതിയുടെ സുഹൃത്ത് റമീസിന്റെ അപകട മരണത്തിനിടയാക്കിയ കാര് ഡ്രൈവര് രക്തം ഛര്ദ്ദിച്ച് മരിച്ച നിലയില് first appeared on MalayalamExpressOnline.